Z A P I S N I K
6. sjednice Vijeća Gradske četvrti Podsljeme,
održane 9. studenog 2021., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
Krešimir Kompesak, Pero Semren, Reana Senjković- Svrčić, Mirna Varga, Luka Maloča, Tihomir Milovac, Snježana  Punjek, Ana Večerin Novaković, Ivan Laco, Drago Boras i Damir Pavlek.


OSTALI NAZOČNI: Goran Rogić

Predsjedava: Krešimir Kompesak, predsjednik Vijeća.

Predsjednik konstatira da je prisutno svih 11 članova Vijeća, što znači da Vijeće može pravovaljano odlučivati, te otvara 6. sjednicu Vijeća Gradske četvrti Podsljeme.

	

DNEVNI RED:

		1. 
	Popis prioriteta za Plan komunalnih aktivnosti Gradske četvrti Podsljeme za 2022. – donošenje zaključka
Predlagatelj: Krešimir Kompesak


	2. 
	Prijedlog programa asfaltiranja nerazvrstanih cesta I. reda u 2022. 
– davanje mišljenja
Predlagatelj: Gradonačelnik Grada Zagreba


	3.
	[bookmark: _Hlk90905036]Prijedlog programa građenja komunalne infrastrukture na području Grada Zagreba u 2022. – davanje mišljenja
Predlagatelj: Gradonačelnik Grada Zagreba


	4.
	[bookmark: _Hlk90905381]Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – davanje mišljenja
Predlagatelj: Gradonačelnik Grada Zagreba


	5. 
	Pitanja, prijedlozi i razno






	








Ad 1. Popis prioriteta za Plan komunalnih aktivnosti Gradske četvrti Podsljeme za 2022.

Predsjednik Vijeća ističe kako smo dobili popise prioriteta od svih mjesnih odbora te uvrstili i druge pristigle zahtjeve. Ne zna se još koliki će biti proračun za iduću godinu, ali svakako neće biti dovoljan za sve zahtjeve koji se nalaze u popisu prioriteta.
Bez daljnje rasprave, Vijeće jednoglasno usvaja Popis prioriteta za Plan komunalnih aktivnosti Gradske četvrti Podsljeme za 2022. isti se nalazi u privitku ovog zapisnika. 



Ad 2. Prijedlog programa asfaltiranja nerazvrstanih cesta I. reda u 2022.

[bookmark: _Hlk84945892]Predsjednik Vijeća ističe kako su svi dobili prijedlog sa materijalima za sjednicu. U istom se nalazi i dionica Sljemenske ceste, a smatra kako je umjesto Sljemenske ceste potrebno uvrstiti Markuševečku cestu, od Blizneca do ulice Klinovec.
Nakon kraće rasprave, Vijeće jednoglasno donosi slijedeći:

Z A K LJ U Č A K
o davanju mišljenja na Prijedlog Programa asfaltiranja 
nerazvrstanih cesta I. reda u 2022.

1. Vijeće Gradske četvrti Podsljeme nije suglasno sa Prijedlogom programa asfaltiranja   
            nerazvrstanih cesta I. reda u 2022., u dijelu koji se odnosi na Gradsku četvrt 
            Podsljeme.

      2.   Vijeće traži da se umjesto dionica Sljemenske ceste uvrsti asfaltiranje Markuševečke 
            ceste, od križanja s ulicom Bliznec do križanja s ulicom Klinovec. 

      3.   Asfaltiranje navedene dionice obećano je kod prošlogodišnjeg asfaltiranja Gračanske 
            ceste, a u sklopu toga izveli bi se radovi na uređivanju raskrižja sa ulicama Jazbina i    
            Črna voda, na što se čeka već duže vrijeme. Smatramo kako je navedeno iznimno  
            bitno za stanovnike Gradske četvrti Podsljeme.

      4.   Ovaj će Zaključak biti dostavljen Gradskom uredu za mjesnu samoupravu.
 




Ad 3. Prijedlog programa građenja komunalne infrastrukture na području Grada Zagreba u 2022. – davanje mišljenja

[bookmark: _Hlk84946279]Predsjednik objašnjava kako prijedlog ne sadrži većinu naših zahtjeva. Postoje informacije kako bi trebala biti osigurana i dodatna sredstva, ali za sad nemamo to službeno. Nema ni naznaka za gradnju ambulante Gračani, kao ni za rekonstrukciju Trga sv. Šimuna, što je bilo u ovogodišnjem Programu, a obje akcije su prioriteti na području Podsljemena. Predlaže da zbog svega navedenog Vijeće izrazi suzdržano mišljenje.

Nakon kraće rasprave, Vijeće jednoglasno donosi:

Z A K LJ U Č A K

o davanju mišljenja na Prijedlog programa građenja komunalne infrastrukture 
na području Grada Zagreba u 2022.

	1.
	Vijeće Gradske četvrti Podsljeme daje suzdržano mišljenje na Prijedlog programa građenja komunalne infrastrukture na području Grada Zagreba u 2022.


	
	

	2.


	Vijeće je nezadovoljno brojem akcija sa područja Gradske četvrti Podsljeme uvrštenih u Prijedlog programa te smatra kako je nužno uvrstiti i rekonstrukciju Trga sv. Šimuna u centru Markuševca.

	
3.          
	
Ovaj zaključak biti će upućen Gradskom uredu za prostorno uređenje, izgradnju Grada, graditeljstvo, komunalne poslove i promet – Sektoru za građenje komunalne infrastrukture i održavanje javnoprometnih površina, javnih objekata i javne rasvjete i Sektoru za ceste.




Ad 4. Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – davanje mišljenja

Predsjednik upoznaje vijećnike prijedlogom odluke, koji su svi dobili s materijalima za sjednicu. 
Nakon kraće rasprave, Vijeće jednoglasno donosi sljedeći:

Z A K LJ U Č A K

o davanju mišljenja na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
[bookmark: _GoBack]
	1.
	Vijeće Gradske četvrti Podsljeme daje pozitivno mišljenje na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.


	2.
	Ovaj zaključak biti će upućen Gradskom uredu za prostorno uređenje, izgradnju Grada, graditeljstvo, komunalne poslove i promet – Sektoru za građenje komunalne infrastrukture i održavanje javnoprometnih površina, javnih objekata i javne rasvjete i Sektoru za ceste.


	
	



Ad 5. Pitanja, prijedlozi i razno

Pero Semren moli da se Sektor za ceste upozori da u sklopu projekta za kružni tok Gračanska cesta – Bliznec napravi poseban izlaz za prvi izlaz Medveščina te da se razmotri i pozicija autobusne stanice na Markuševečkoj cesti.
Drago Boras smatra kako je potrebno postaviti semafor na izlazu iz ulice Podrebernica.
Predsjednik odgovara kako su već obavljeni očevidi na tu temu i Sektor za promet radi na rješenju.

Luka Maloča ističe kako još nije dobio odgovor od Vodoopskrbe i odvodnje na temu ispravnosti vode u ulici Gračansko dolje.
Također obavještava sve članove Vijeća kako je dobio informaciju od strane Vijeća Gradske četvrti Gornji Grad – Medveščak kako će njihovo Vijeće ustupiti svoj dio sredstava iz Programa građenja komunalne infrastrukture Vijeću Gradske četvrti Podsljeme, kako bi se osigurala sredstva za rekonstrukciju centra Markuševca. Za navedeno se čeka još službena potvrda.




Sjednica je završena u 8:30 sati.



Zapisnik vodio:

Goran Rogić



KLASA: 026-02/21-001/285
URBROJ: 251-06-11-2-21-2
Zagreb, 9. studenog 2021.

